Tienermeisie van Ermelo vermisTanya Venter, ŉ 16-jarige meisie van Ermelo in Mpumalanga, word sedert 28 September vermis. Volgens die organisasie PSARU, wat hom beywer om vermiste persone op te spoor, was sy die laaste keer gesien toe sy omstreeks 09:30 haar ouerhuis verlaat het om na ŉ nabygeleë kosstalletjie te stap. Sy het lang blonde hare en blou oë. Sy weeg 54kg en is 1.58m lank. “Toe sy die laaste keer gesien is, het sy ŉ ligtegrys denim met ŉ donkergrys sweetpakbaadjie en swart tekkies aangehad,” het PSARU gesê. Mense met inligting oor waar sy haar mag bevind kan die organisasie by 0860 287 223 bel.